Motho yo mongwe le yo mongwe o kgethegile _ Nal'ibali
Home _ Node _ Motho yo mongwe le yo mongwe o kgethegile
Motho yo mongwe le yo mongwe o kgethegile
Tlou e ile ya lebelela Mandla kua tlase gomme ya emiša mmogo wa yona.
“Dumela, Mandla,” a realo ka lentšu la gagwe le lekoto.
“Mmogo wa gago o a makatša,” a realo Mandla.
“O ra ona?” Tlou ya lebelela mmogo wa yona. “Ke nagana gore o bjalo, ga go bjalo?”
“Ke dumela gore go bose go šašetša mmele wa gago ge go fiša,” a realo Mandla.
“Hee, ga ke dire seo fela,” a realo Tlou. “Ke kgona le go kga dienywa mehlareng ka mmogo wa ka le go gogela makala fase. Ge ke rata nka o diriša go dira lešata le legolo. Seo se bitšwa go letša porompeta! E re ke go bontšhe.”
“Seo se a kgahliša,” a realo. “O kare nkabe ke na le mmogo go swana le wena.”
Mandla a tlogela Tlou a bapala ka nokeng a ya ka lešokeng. O ile a bea letsogo nkong, a koba letsogo, a sopa seatla sa gagwe sa ba e ke o na le mmogo wa tlou. A leka go fula dithetlwa mohlareng. Efela o be a sa lebelele fao a yago gona gomme … PHUU! A thula se sengwe.
“Ijoo,” a realo, a wa.
O thutše selo sa mmala wo motsothwa le wa namune. E bonala e etšwa tlase mohlabeng gomme e eya godimo makaleng.
“Go direga eng kua tlase?” la realo lentšu go tšwa godimo.
“Thutlwa!” a realo Mandla a lebelela godimo.
“Aa, dumela, Mandla,” a realo Thutlwa.
“Mmogo wa go swana le wa Tlou?” gwa botšiša Thutlwa.
“Tlou o na le mmogo wa botse,” a realo Mandla. “O kgona go šašetša mmele wa gagwe ka meetse a kga le dienywa mehlareng gomme a ba a dira le lešata le legolo.”
“Ke gabotse,” a realo Mandla. “O kare nkabe ke le yo motelele bjalo ka wena Thutlwa, ke be ke tla kgona go bona ka godimo ga mehlare ka ja matlakala a o bolelago ka ona gantši.”
“O se be setlaela,” a realo Thutlwa. “Bašemane ga ba je matlakala. Se se nkgopotša gore ke nako ya matena a bobedi a ka. Ke tla go bona ka morago, Mandla.”
“O dira eng?” gwa botšiša lentšu la tlase.
“Go homola ke leano le lebotse,” a realo Mandla. “O kare nka gagaba bjalo ka wena, Kwele.”
“Mma?” a realo ka lentšu la tlase.
“Bothata ke eng, Mandla?” gwa botšiša mmagwe. “O reng o bonala o sa thaba?”
Mmagwe a obama a mo atla phatleng.
E ba le boitlhamelo!
Tšea nako o boledišana le bana ba gago ka ga tšeo di dirago gore ba kgethege. (O se lebale gore ba hlaloše gore ke ka lebaka la eng ba nagana gore ba kgethegile!) Ka morago šišinya gore ba thale diswantšho tša bona ba feleletše lefoko, “Ke kgethegile ka gobane …” ka tlase ga diswantšho tša bona.